Lou Williams

Louis Tyrone Williams (sündinud 27. oktoobril 1986 Memphises Tennessees) on USA korvpallur, kes mängib korvpalliliiga NBA klubis Los Angeles Clippers.

 Keskkool 
Enne NBA-sse suundumist mängis Williams korvpalli Georgia osariigis South Gwinnetti keskkoolis. 2005. aastal pälvis ta USA parima keskkoolis mängiva korvpalluri auhinna (Naismith Prep Player of the Year).

 NBA karjäär 
Williamsi valis 2005. aasta NBA draft'i 45. valikuna Philadelphia 76ers otse keskkoolist. 76ersis mängis Williams kokku seitse hooaega, misjärel suundus 2012. aastal Atlanta Hawksi. Enne 2017. aastal Clippersiga liitumist mängis ta veel Toronto Raptorsi, Los Angeles Lakersi ja Houston Rocketsi ridades.

 Saavutused
 Kolm korda valitud NBA parimaks vahetusmängijaks (2015, 2018, 2019)

 Välislingid 
 Lou Williams – NBA.com
 Lou Williams – Basketball-Reference.com

Kategooria:Ameerika Ühendriikide korvpallurid
Kategooria:Atlanta Hawksi mängijad
Kategooria:Los Angeles Lakersi mängijad
Kategooria:Los Angeles Clippersi mängijad
Kategooria:Sündinud 1986